stanford-oval/wikipedia huggingface dataset:
Windows 98
הערות שוליים

↑  Next Windows goes into full beta, CNET (באנגלית)
↑  Memphis is Windows 98, CNET (באנגלית)
↑  Microsoft releases Windows 98 Beta 3 | Windows Server content from Windows IT Pro, web.archive.org, ‏2013-09-12
↑  Computerworld : Free Download, Borrow, and Streaming, Internet Archive (באנגלית)
↑  Windows 98 release date set: June 25, web.archive.org, ‏31 בינואר 2010
↑  להרחבה בנושא ראו מלחמת הדפדפנים
1 2  Mossberg, Walter S. (1998-05-14). "Windows 98 Offers Users Useful, Not Vital, Features". Wall Street Journal (באנגלית אמריקאית). ISSN 0099-9660. נבדק ב-2020-07-30.
↑  מיקרוסופט חושפת את חלונות 98 בעברית - ומתחילה במירוץ אל השוק הסלולרי, באתר גלובס, 8 בנובמבר 1998
↑  אלה יעקבי, ‏מיקרוסופט ישראל החלה לשווק את חלונות 98 בערבית, באתר גלובס, 23 בדצמבר 1998
↑  Windows Millennium Edition ("Windows Me") FAQ, IT Pro, ‏7 באוקטובר 2010 (באנגלית)
↑  גרסה מצומצמת של פרונטפייג' ששווקה כחלק מדפדפני אקספלורר 4 ו-5.
↑  Getting started, Microsoft Windows 98 : Microsoft Corporation : Free Download, Borrow, and Streaming, Internet Archive (באנגלית)
↑  LangaList Std Edition 2001-06-18, web.archive.org, ‏10 באוקטובר 2010
↑  Computer May Reboot Continuously with More Than 1.5 GB of RAM, web.archive.org, ‏2 ביוני 2015
↑  Windows 98 Large IDE Update : [Windows 98; IDE; Drive; Update; Windows 98 Second Edition], web.archive.org, ‏5 בדצמבר 2000
↑  How to enable 48-bit Logical Block Addressing support for ATAPI disk drives in Windows XP, web.archive.org, ‏11 במאי 2015
↑  "Out of Memory" Error Messages with Large Amounts of RAM Installed, web.archive.org, ‏27 ביוני 2010
↑  Google Press Center: Zeitgeist, web.archive.org, ‏20 בפברואר 2010
↑  "Microsoft shuts down Windows 98" (באנגלית בריטית). 2006-07-11. נבדק ב-2020-07-30.
↑  Smart Computing Volume 9 Issue 8 : Sandhills Publishing : Free Download, Borrow, and Streaming, Internet Archive (באנגלית)
↑  PC Computing Magazine (July 1998) : Free Download, Borrow, and Streaming, Internet Archive (באנגלית)
↑  Lohr, Steve (1998-07-01). "Microsoft's Windows 98 Sells Much Better Than Expected". The New York Times (באנגלית אמריקאית). ISSN 0362-4331. נבדק ב-2020-07-30.
↑  Windows XP sales lag, CNET (באנגלית)
↑  Microsoft Yanks Older Products, PCWorld, ‏8 בדצמבר 2003 (באנגלית)
↑  Microsoft Extends Win 98 Support, PCWorld, ‏12 בינואר 2004 (באנגלית)
| --- | --- |
בקרת זהויות :  BnF: cb13195830z (data)  GND: 4484484-0  NKC: ph117800 
לוח הבקרה בחלונות 98. ניתן לראות שיישום סייר הקבצים (Explorer.exe) קיבל מראה המזכיר דפדפן אינטרנט, מה שמקל משמעותית על השימוש בו.
דבר של ערך

| --- | --- |
כרזת הסרט
כרזת הסרט
 מבוסס על:  הרומן "דבר של ערך" מאת רוברט רוארק
 בימוי:  ריצ'רד ברוקס
 הופק בידי:  פנדרו ס. ברמן
 תסריט:  ריצ'רד ברוקס
 עריכה:  פריס ובסטר
 שחקנים ראשיים:  רוק הדסון סידני פואטייה דנה ווינטר
 מוזיקה:  מיקלוש רוז'ה
 צילום:  ראסל הרלאן
 מדינה:  ארצות הברית ארצות הברית
 חברת הפקה:  מטרו גולדווין מאייר 
 חברה מפיצה:  מטרו גולדווין מאייר
 שיטת הפצה:  וידאו על פי דרישה 
 הקרנת בכורה:  10 במאי 1957
 משך הקרנה:  113 דקות
 שפת הסרט:  אנגלית
 סוגה:  סרט דרמה, סרט רומנטי, סרט מלחמה 
 מקום התרחשות:  קניה 
 תקציב:  $2,553,000
 הכנסות:  $3,600,000
 דף הסרט ב־IMDb
 
דבר של ערך (באנגלית: Something of Value) הוא סרט קולנוע אמריקאי מסוגת דרמה תקופתית משנת 1957 בבימויו של ריצ'רד ברוקס, עם רוק הדסון, סידני פואטייה ודנה ווינטר בתפקידים הראשיים.
התסריט של ריצ'רד ברוקס מבוסס על הרומן "דבר של ערך" מאת רוברט רוארק (אנ') משנת 1955. העלילה מתרחשת בקניה בעת מרד מחתרת המאו מאו נגד השלטון הבריטי והחוואים הלבנים.
העלילה המרכזית היא על שני חברי ילדות - לבן ושחור, שגדלו יחד כילדים ונערים עד שבהגיעם לבגרות הפרידה ביניהם המלחמה וגרמה להם להיות אויבים עד הסוף הטראגי.
הצילומים נערכו בקניה בתקופה שהיה עדיין המרד של מחתרת המאו מאו באבטחה צמודה של הצבא הבריטי.
תקציר העלילה

פיטר מקנזי (רוק הדסון) הוא בנו של החוואי הנרי מקנזי (ולטר פיצג'רלד) והם גרים בחווה גדולה במזרח אפריקה הבריטית. יחד אתו מתגוררים בחווה אחותו אליזבת (ונדי הילר) ובעלה ג'ף ניוטון (רוברט ביטי) ושלושת ילדיהם. אמו של פיטר מתה בהיותו ילד והוא גדל בחברת קימאנו (סידני פואטייה) משבט הקיקויו והם היו חברים בנפש.
פיטר מאורס להולי (דנה ווינטר) שנמצאת בלונדון ללימודים באוניברסיטה.
בעת ציד של זברה מבקש קימאנו רובה מפיטר וג'ף סוטר לו ואומר כי הוא צריך להבין את מקומו וכי הוא אינו יכול לקבל נשק וצריך לציית להוראות הלבנים ללא עוררין. קימאנו הנעלב בורח, נפצע במלכודת ונאלץ לעלות על עץ להסתתרר מזאבים טלואים רעבים עד שפיטר מחלץ אותו.
אביו של קימאנו נכלא בגלל שהרג ולד שיצא מרחם אמו עם רגליים תחילה שלפי אמונת שבט הקיקויו זה שד שצריך לחסלו. קימאנו בורח להרים, עובר טקס השבעה (חתכים בזרוע ושתיית דם כבשה) ומצטרף למחתרת המאו מאו.
שנת 1952 - הולי חוזרת מלונדון ופורץ המרד נגד הבריטים. קימאנו נאלץ להשתתף בהתקפה על חוות מקנזי בה נרצחים ג'ף ניוטון ושני ילדיו ואשתו אליזבת נפצעת קשה וניצלת ברגע האחרון. פיטר והולי נישאים.
פיטר וחוואים אחרים מתגייסים לעזור לצבא במלחמתו נגד המורדים. החווה מותקפת שוב ואליזבת הנמצאת בהריון מפונה לניירובי ביחד עם הולי.
פיטר ועוזרו לאטלה (איוון דיקסון) מאמינים בדו-שיח עם המורדים. לעומת החוואי ג'ו מטסון (מייקל פאט) מאמין ביד קשה ללא פשרות. פיטר מעביר מסר לקימאנו כי ברצונו להיפגש אתו לשיחות. מטסון ואנשיו שומעים זאת ומכינים להם מלכודת. כשפיטר מגיע, פותחים מטסון ואנשיו באש והורגים את אשתו של קימאנו שמצליח לברוח עם בנו התינוק.
פיטר רודף אחריו ואומר לו כי שניהם הולכו שולל אך קימאנו לא מאמין לו ומתפתח ביניהם קרב אלים שבסופו נופל קימאנו לבור מלכודת עם גזעי במבוק מחודדים ונהרג. פיטר לוקח את התינוק לחווה בתקווה שיגדל עם בנה של אליזבת בעתיד יותר טוב.
צוות השחקנים

| שם השחקן/ית | שם הדמות | הערות |
| --- | --- | --- |
| רוק הדסון | פיטר מקנזי |  |
| סידני פואטייה | קימאנו |  |
| דנה ווינטר | הולי |  |
| ונדי הילר | אליזבת ניוטון | אחותו של פיטר |
| רוברט ביטי | ג'ף ניוטון | בעלה של אליזבת |
| ולטר פיצג'רלד | הנרי מקנזי | חוואי |
| מייקל פאט | ג'ו מטסון | חוואי |
| קן רנרד | קג'רה | אבא של קימני |
| חואנו הרננדז | נג'וגו | מנהיג מחתרת |
| ויליאם מרשל |  | מנהיג המרד |
| איוון דיקסון | לאטלה | עוזר של פיטר |
ג'וני גיטאר

| --- | --- |
כרזת הסרט
כרזת הסרט
 מבוסס על:  רומן "ג'וני גיטאר" (1953)
 בימוי:  ניקולאס ריי
 הופק בידי:  הרברט ייטס
 תסריט:  פיליפ יורדן
 עריכה:  ריצ'רד ון אנגר
 שחקנים ראשיים:  ג'ואן קרופורד מרסדס מקיימברידג' סטרלינג היידן ארנסט בורגנין
 מוזיקה:  ויקטור יאנג
 צילום:  הארי סטרדלינג
 מדינה:  ארצות הברית ארצות הברית
 חברת הפקה:  Republic Pictures 
 חברה מפיצה:  Republic Pictures
 שיטת הפצה:  וידאו על פי דרישה 
 הקרנת בכורה:  7 במאי 1954
 משך הקרנה:  110 דקות
 שפת הסרט:  אנגלית
 סוגה:  מערבון, סרט דרמה 
 מקום התרחשות:  אריזונה 
 הכנסות:  2,500,000‏$
 דף הסרט ב־IMDb
 
ג'וני גיטאר (באנגלית: Johnny Guitar) הוא סרט מערבון אמריקאי משנת 1954, בבימויו של ניקולאס ריי, עם ג'ואן קרופורד, מרסדס מקיימברידג', סטרלינג היידן בתפקידים הראשיים.
השיר "ג'וני גיטאר" זכה להצלחה רבה ותורגם לשפות רבות, כולל עברית. את המוזיקה כתב ויקטור יאנג למילים של פגי לי. המנגינה נשמעת בתחילת הסרט עם הכתובות, ג'ואן קרופורד שרה אותו (בדיבוב) ולבסוף הוא מושמע בביצוע פגי לי.
התסריט מבוסס על הרומן "ג'וני גיטאר" של רוי צ'נסלור (1953).
ב-2008 נבחר הסרט לשימור בארכיון הסרטים הלאומי של ארצות הברית של ספריית הקונגרס בשל "חשיבות היסטורית, תרבותית ואסתטית".
תקציר העלילה

ויינה (ג'ואן קרופורד) היא בעלת מסבאה וקזינו בפאתי עיירת בוקרים באריזונה. היא בריב עם תושבי העיירה בגלל תמיכתה בבניית מסילת רכבת שתעבור במקום. אנשי העיירה ובעיקר אמה סטון (מרסדס מקיימברידג') שונאים אותה גם מפני שהיא מארחת את האקדוחן "דנסינג קיד" (סקוט בריידי) וחבורתו. הקיד היה פעם מאהב של ויינה ואמה.
ארבעה אקדוחנים תוקפים כרכרה והורגים את אחיה של אמה. היא מגיעה למסבאה של ומאשימה את "דנסינג קיד" וויינה ברצח אחיה. אל הקלחת הזאת מגיע גבר נושא גיטרה ואומר ששמו "ג'וני גיטאר" (סטרלינג היידן). הוא היה המאהב של ויינה ונטש אותה לפני חמש שנים. רק היא יודעת שהוא היה אקדוחן מקצועי בשם ג'וני לוגן.
ברט לונגרגן (ארנסט בורגנין) לא יודע על עברו של ג'וני ומתגרה בו. ג'וני לא נרתע ובקרב אגרופים מכריע אותו על נקלה. אמה מלווה בחוואי מקגייוור (וורד בונד) ובמרשל ויליאמס (פרנק פרגוסון) נותנים לוויינה ואנשיה 24 שעות לפנות את המקום.
למחרת נוסעים אמה וג'וני לבנק בעיירה כדי להוציא משם כסף לשלם לעובדים. באותו זמן מתקיפים "דנסינג קיד" וחבורתו את הבנק ושודדים סכום כסף גדול. אמה והתושבים בטוחים שויינה עשתה עסק עם השודדים.
הם מארגנים מצוד גדול על חבורתו של "דנסינג קיד". אחד מהחבורה הוא צעיר בשם טרקי (בן קופר) הוא נפצע בדהרה, נוטש אותם ובורח למסבאה של ויינה לבקש עזרה ולהסתתר.
האנשים מגלים את סוסו הנטוש מגיעים למסבאה וחוקרים את ויינה אך היא מכחישה כל קשר לכך. לבסוף הם מגלים במסבאה את טרקי ומשכנעים אותו להפליל את ויינה אם רצונו בחיים. טרקי נשבר ומודיע כי ויינה הייתה שותפה בשוד הבנק.
התושבים קושרים את ויינה וטרקי ולוקחים אותם לבצע בהם לינץ' בתלייה. אמה מעלה את המסבאה באש. טרקי נתלה אך אף אחד לא רוצה להתנדב לתלות את ויינה. ברגע האחרון מציל אותה ג'וני והם נמלטים למקום המחבוא של חבורת "דנסינג קיד".
התושבים צרים על המקום. ברט מחליט להרוג את "דנסינג קיד" ולהתמסר לאנשים אך ג'וני מקדים והורג אותו. לבסוף נשארות שתי הנשים, ויינה ואמה. ויינה שולפת ראשונה והורגת את אמה אך נפצעת קלות בזרועה. ג'וני מחבק אותה לקול שירתה של פגי לי "ג'וני גיטאר".
צוות השחקנים

| שם השחקן/ית | שם הדמות | הערות |
| --- | --- | --- |
| ג'ואן קרופורד | ויינה | בעלת מסבאה |
| מרסדס מקיימברידג' | אמה סמול |  |
| סטרלינג היידן | ג'וני גיטאר | אקדוחן |
| ארנסט בורגנין | בארט לונרגן | אקדוחן |
| סקוט בריידי | דנסינג קיד | אקדוחן |
| בן קופר | טרקי | אקדוחן |
| וורד בונד | מקגייוור | חוואי |
| פרנק פרגוסון | מרשל ויליאמס | מרשל |
הערות שוליים

↑  מירי אלוני שרה "ג'וני גיטאר, באתר יוטיוב
| --- | --- |
בקרת זהויות :  BnF: cb146644095 (data)  GND: 7528449-2  SUDOC: 083393552  VIAF: 211948591   WorldCat (עם VIAF): 211948591
ולדיסלב לושצ'קביץ'

| --- | --- |

 לידה:  3 בספטמבר 1828 קרקוב, העיר החופשית קרקוב 
 פטירה:  23 במאי 1900 (בגיל 71) קרקוב, האימפריה האוסטרו-הונגרית 
 מקום קבורה:  בית הקברות ראקוביצקי 
 לאום:  פולנים 
 מקום לימודים:  אקדמיית יאן מטייקו לאמנות יפה 
 תחום יצירה:  ציור, מוזיאולוגיה, תולדות האמנות, רסטורציה 
 זרם באמנות:  ריאליזם 
 
ולדיסלב לושצ'קביץ' (בפולנית: Władysław Łuszczkiewicz; נכתב גם ולדיסלב לושצ'קייביץ'; 3 בספטמבר 1828 – 23 במאי 1900) היה צייר היסטורי פולני מתקופת הרומנטיקה המאוחרת מקרקוב, פעיל בתקופת חלוקתה של פולין. הוא היה פרופסור באקדמיה לאמנויות היפות ושימש כמנהל שלה בשנת 1893/95. אחד מתלמידיו הטובים ביותר היה יאן מטייקו, הצייר ההיסטורי הפולני הבולט ומאוחר יותר.
ביוגרפיה

ולדיסלב לושצ'קביץ' נולד בקרקוב בשנת 1828. לאחר שסיים את לימודיו בבית הספר התיכון סנט אן (שם היה אביו פרופסור), הוא נרשם למחלקה להיסטוריה באוניברסיטה היגלונית. במקביל, החל ללמוד ציור בבית הספר לאמנויות היפות אצל וויצ'ך שטאטלר ויאן נפומוצן גלובאצקי.
כישרונו העניק לו מלגה שאפשרה לו להמשיך את לימודיו באקול דה ביו-ארט בפריז משנת 1849. בשהותו בצרפת, הוא פיתח גם את עניין חייו בהיסטוריציזם.
לושצ'קביץ החל ללמד אמנות עוד כשהיה סטודנט בעצמו. באותה העת קרקוב הייתה תחת שלטונה הצבאי של אוסטריה-הונגריה, וכל תחומי החינוך הוזנחו באופן גס. לעיתים קרובות הוא העביר שיעורי אמנות פרטיים בחינם לאמנים מתקשים. הוא קיבל תואר פרופסור באקדמיה בשנת 1877.
בין תלמידיו (מלבד מטייקו) היו הציירים העתידיים של האמנות הפולנית של ראשית המאה, כולל ארתור גרטגר, פיוטר סטאחביץ', אלכסנדר קוציס, יוזף מהופר, יאצק מלצ'בסקי, סטניסלב ויספיאנסקי, אלכסנדר אוגוסטינוביץ', וויצ'ך וייס. הוא הציג בפניהם סגנון ציור בשטח על ידי ארגון טיולים למקומות בעלי חשיבות היסטורית מחוץ לעיר.
בשנת 1883 נבחר למנהל המוזיאון הלאומי בקרקוב. ב־1893/95 כיהן כרקטור האקדמיה לאמנויות. ציוריו ההיסטוריים, המלאים בידע על חפצים ותלבושות תקופתיים, היוו מקור השראה ליאן מטייקו.
לעיתים קרובות הם נוצרו כמיצגים ציוריים של תגליותיו המדעיות והספרות בנושא. הוא הפסיק לצייר לקראת סוף חייו ופנה כולו לסייעת בכתיבה ושימור אמנות.
כהוקרה על עבודתו, הוענק ללושצ'קביץ' תואר כבוד של האוניברסיטה היגלונית בשנת 1900. הוא מת בקרקוב לפני טקס הענקת הפרסים באותה שנה.
הוא היה נשוי למלווינה רמלוף (1858), ונולדו להם ארבעה ילדים.
הערות שוליים

1 2 3  Sztuka zrodzona z historycznej pasji – obrazyWładysława Łuszczkiewicza. - Polskie Muzy, polskiemuzy.pl
↑  Władysław Łuszczkiewicz h. Rola, Sejm-Wielki.pl
↑  Wladyslaw Luszczkiewicz - zycie, www.pinakoteka.zascianek.pl
| --- | --- |
בקרת זהויות :  PLWABN: 9810607431605606  BnF: cb150530505 (data)  GND: 14321389X  ISNI: 0000 0001 0954 7705  LCCN: n86021682  NKC: js2014848478  SUDOC: 252875117  ULAN: 500100501  VIAF: 11320148   WorldCat (עם VIAF): 11320148
האיש מלארמי

| --- | --- |
כרזת הסרט
כרזת הסרט
 בימוי:  אנתוני מאן 
 הופק בידי:  ויליאם גץ 
 תסריט:  פיליפ יורדן, פרנק ברט
 עריכה:  ויליאם ליון
 שחקנים ראשיים:  ג'יימס סטיוארט ארתור קנדי קאתי אודונל דונלד קריספ
 מוזיקה:  ג'ורג' דאנינג
 צילום:  צ'ארלס לאנג 
 מדינה:  ארצות הברית 
 חברת הפקה:  סרטי קולומביה 
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  31 באוגוסט 1955
 משך הקרנה:  101 דק' 
 שפת הסרט:  אנגלית 
 סוגה:  מערבון, סרט המבוסס על יצירה ספרותית, סרט דרמה 
 מקום התרחשות:  ניו מקסיקו 
 הכנסות:  3,300,000 דולר
 דף הסרט ב־IMDb
 
האיש מלארמי (באנגלית: The Man from Laramie) הוא מערבון אמריקאי משנת 1955 בבימויו של אנתוני מאן, עם ג'יימס סטיוארט, ארתור קנדי, קאתי אודונל ודונלד קריספ.
התסריט מבוסס על רומן בשם זה מאת T. T. Flynn (אנ'). הסרט צולם בצבעי טכניקולור בניו מקסיקו.
תקציר העלילה

וויל לוקהארט (ג'יימס סטיוארט) מוביל שיירת עגלות עם סחורה מלארמי (אנ') לקורונדו במערב ארצות הברית. האזור נתן להתקפות של שבט האפאצ'י. הוא נעצר ליד המקום בו הותקפה שיירתו של אחיו שנהרג. מטרתו היא למצוא מי מספק רובים נטענים (אנ') לאפאצ'ים.
הוא נכנס לחנות המרכזית בקורונדו ומתקבל על ידי ברברה וגומן (קאתי אודונל), אחייניתו של האיש החזק בעיירה ובעל החווה הגדולה, בארב, אלק וגומן (דונלד קריספ). ברברה אומרת לו כי הוא יכול לכרות מלח בשדה המלח בשטח החווה חינם. אבל כשהוא מתחיל זאת הוא מותקף על ידי דייב וגומן, בנו חמום המוח של אלק שקושר אותו, שורף את העגלות והורג שש פרדות. ההתקפה נפסקת על ידי ויק הנסברו (ארתור קנדי). וויל חוזר לעיירה, תוקף את דייב ואחר כך את ויק והמאבק מסתיים כשמגיע אלק שמסכים לשלם לוויל את הנזקים, מתנצל על פעולת בנו ומבקש אותו לעזוב את העיירה.
אלק מנמק את רצונו שוויל יעזוב את המקום בחלום שחלם ובו איש זר הורג את בנו יחידו. הוא שולח אדם שיהרוג אותו אבל וויל מתגבר עליו והתוקף נמלט ונמצא אחר כך הרוג. וויל מואשם ברצח ומושם בכלא. אישה מבוגרת בשם קייט קנדה (אלין מקמהון) משחררת אותו בערבות בתנאי שיעזור לה בחוותה "חצי ירח" וויל מסכים מחוסר ברירה.
דייב יורה לעבר וויל וזה יורה ופוצע אותו ביד. בתגובה פוצע אותו דייב ביד. וויל חוזר לעיירה וקיית מטפלת בו ושולפת את הכדור. מסתבר שויק ודייב מעלו בכספי האב, קנו בזה רובים נטענים וטמנו אותם בעגלה. דייב מגיע לעגלה ומנסה להדליק אש כדי להודיע לאפאצים שייקחו את הרובים ויתקפו את חוותה של קיית. ויק מנסה למנוע ממנו ולבסוף הורג אותו. גם כאן כולם חושבים שוויל הוא הרוצח ואלק מגיע לחוותה של קיית ומנסה להרוג אותו אבל מחטיא בגלל ראייתו ההולכת ונחלשת.
אלק מגלה את המעילה ומבקש מויק שייקח אותו למקום הרובים אך ויק מסרב ולבסוף הוא משליר אותו לתהום בתקווה שימות. וויל מוצא את רלק ברגע האחרון ומביא אותו לקורונדו שם מטפלת בו קיית שהייתה אהובתו הראשונה. אלק מתעורר מעלפונו ומודיע לוויל כי ויק הוא האשם במעילה וברצח בנו. ויק מנסה להצית אש לקרא לאפאצים לקחת את הרובים. וויל מגיע ומכריח את ויק לעזור לו להשליך את העגלה לתהום ואז הוא רוצה להרוג אותו אבל לא מסוגל. הוא משאיר אותו במקום ומסתלק מיד והאפאצ'ים הורגים את ויק.
וויל חוזר לעיירה נפרד מברברה ומזמין אותה לבקר בהזדמנות אצלו בלארמי.
צוות השחקנים

| שם השחקן/ית | שם הדמות | הערות |
| --- | --- | --- |
| ג'יימס סטיוארט | וויל לוקהארט | האיש מלארמי |
| ארתור קנדי | ויק הנסברו | בוקר |
| דונלד קריספ | אלק וגומן | בעל חוות בארב |
| קאתי אודונל | ברברה וגומן | אחייניתו של אלק |
| אלכס ניקול | דייב וגומן | בנו של אלק |
| אלין מקמהון | קיית קנדי | בעלת חווה |
זובונטו

| --- | --- |


זובונטו גרסה 20.04
 מפתח:  פיתוח קהילתי
 משפחה:  גנו/לינוקס
 מודל קוד:  קוד פתוח
 מחזור חיים:  23 ביוני 2006 – הווה (18 שנים) 
 גרסה אחרונה:  20.04 LTS ב־23 באפריל 2020 (לפני 4  שנים, 9  חודשים ו־25  ימים)
 סוג גרעין:  מונוליתי
 סוג רישיון:  הרישיון הציבורי הכללי של גנו
 מצב עבודה:  פעיל
 מנהל חבילות:  Dpkg 
 סביבת שולחן עבודה:  Xfce 
 מבוססת על:  אובונטו לינוקס 
 פלטפורמות:  x86, ARM, PowerPC, x86-64, UltraSPARC 
 אתר אינטרנט:  https://xubuntu.org/ 
 
זובונטו (אנגלית: Xubuntu) היא מערכת הפעלה השייכת לחברת קנוניקל, ומהווה נגזרת של אובונטו שבה ברירת המחדל היא סביבת שולחן העבודה Xfce. שם המערכת הוא שילוב המילים Ubuntu ו-Xfce. גרסה יציבה של זובונטו יוצאת אחת לשישה חודשים, במקביל ליציאת גרסת אובונטו.
היסטוריה

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
יציאת גרסתה הראשונה של זובונטו תוכננה להקביל ליציאת גרסה 5.10 של אובונטו ב-13 באוקטובר 2005 תחת שם הקוד גירית בריזה (Breezy Badger), אך העבודה לא הושלמה עד לתאריך זה. במקום Xubuntu יצאה xubuntu-desktop דרך מנהל החבילות Synaptic אשר מותקן על סביבת שולחן העבודה Xfce.
הגרסה הרשמית הראשונה של זובונטו הייתה גרסה 6.06 ב 1 ביוני 2006 תחת שם הקוד ברווז נאה (Dapper Drake) של אובונטו, שכלל גם את קובונטו ואת אדובונטו.
בתחילת קיץ 2008 פותחה התוכנית המקיפה למיזם זובונטו, בעיקר על ידי Cody Somerville, בשם מסמך אסטרטגית זובונטו (Xubuntu Strategy Document), אשר מהווה את תוכנית הפיתוח של זובונטו.
בפברואר 2009 מרק שאטלוורת' הסכים כי הגרסה הרשמית של סביבת שולחן העבודה LXDE עם אובונטו תהיה לובונטו (Lubuntu). לובונטו, כמו זובונטו, נועדה לפעול כראוי על מערכות דלות משאבים, מכשירים ניידים ומחשבים אישיים ישנים, ובכך הפכה להמתחרה העיקרית של זובונטו.
בנובמבר 2009 Cody Somerville הפסיק להוביל את המיזם וחיפש מועמד להחליפו בתפקיד. Lionel Le Folgoc נבחר על ידי קהילת זובונטו למוביל החדש של המיזם ב 10 בינואר 2010 וביקש הקמה של מועצה רשמית למיזם.
במרץ 2012 Charlie Kravetz, לשעבר מנהל מיזם זובונטו, פרש מהמיזם. למרות התפטרותו, חברי המיזם הודיעו כי זובונטו גרסה 12.04 תצא כמתוכנן.
היסטוריה > זובונטו 6.06 LTS

הגרסה הרשמית הראשונה של זובונטו, גרסה 6.06, עם תמיכה לטווח ארוך (Long Term Support - LTS), יצאה ב-1 ביוני 2006 תחת שם הקוד ברווז נאה (Dapper Drake). נתמכה עד ליוני 2009.
ההודעה הרשמית עם היציאה: "זובונטו היא הנגזרת הרשמית החדשה של אובונטו, אשר משתמשת בסביבת שולחן העבודה Xfce ובמבחר יישומי GTK2. תפוסת המקום שלה מזערית והיא מתאימה למחשבים דלי משאבים. זובונטו מבוססת על אובונטו, עם תמיכה בחומרות רבות וגישה למאגר עצום של תוכנות נוספות".
גרסה זו משתמשת בליבת לינוקס גרסה 2.6.15.7 וב-Xfce גרסה 4.4 בטא 1. בין יישומיה: מנהל הקבצים Thunar, מנהל שולחן העבודה GDM, מעבד התמלילים Abiword, תוכנת הגיליון האלקטרוני Gnumeric, קורא ה PDF ‏ Evince, מנהל הארכיון Xarchiver, צורב התקליטורים Xfburn, הדפדפן פיירפוקס גרסה 1.5.0.3, תוכנת הדואר האלקטרוני Thunderbird גרסה 1.5.0.2 ומנהל החבילות GDebi.
Caitlyn Martin סקרה את זובונטו 6.06 ביוני 2006. על המחשב הנייד הישן שלה, זובונטו 6.06 פעלה מהר יותר מ Fedora Core 5. לדבריה "תחת פדורה, כשפתחתי מספר יישומים אשר לא צורכים הרבה משאבים, כגון אופן אופיס ו Seamonkey, המערכת התחילה לפעול לאט. לעומת זאת, על זובונטו לקח ליישומים הללו רק רגע לפעול, והם ניחנו בתגובה מהירה. דבר לא היה איטי. לא ציפיתי לביצועים כאלה, ומיד המערכת התחבבה עלי". היא שבחה את מנהל הקבצים Thunar כמהיר כאור. היא סיכמה "בסך הכל התרשמתי מזובונטו. לפחות כרגע, זובונטו היא הפצת הלינוקס החביבה עלי, על אף שיש מספר קצוות שאינם סגורים, ככל הנראה בעיקר בשל השימוש בגרסת הבטא של Xfce".
היסטוריה > זובונטו 6.10

זובונטו גרסה 6.10 יצאה ב 29 באוקטובר 2006, תחת שם הקוד טריטון עצבני (Edgy Eft). נתמכה עד ל 25 באפריל 2008.
גרסה זו השתמשה ב-Xfce גרסה 4.4 בטא 1 וכללה יישומים נוספים מלבד אלה שנכללו בגרסה הקודמת: Upstart, גרסה 2.0 של הדפדפן פיירפוקס, תוכנת המסרים המיידיים Gaim גרסה 2.0.0 בטא 3.1, נגן המדיה Gxine וגרסאות חדשות של מעבד התמלילים Abiword ושל הגיליון האלקטרוני Gnumeric. כמו כן מנהל הקבצים Thunar הוחלף ב xffm4. הוא הציג עיצוב מחודש של מסך הפתיחה ומספר תכונות חדשות נוספות.
מפתחי המיזם טענו כי זובונטו יכולה לפעול על 64MB RAM בלבד, אך "מומלץ מאוד" להפעילה עם לפחות 128MB RAM.
Caitlyn Martin סקרה גרסה זו של זובונטו בדצמבר 2006 על מחשב נייד Toshiba Satellite 1805-S204 עם 1 GHz ‏ Celeron ו 512MB RAM. היא ציינה כי זובונטו רצה מהר יותר מ GNOME או KDE ודרגה אותה כאחת משתי הפצות הלינוקס המהירות, יחד עם VectorLinux. היא סיכמה "פעם כל מה שהייתי צריכה היה מותקן ומוגדר אצלי. מצאתי את זובונטו, והיא באמת מהנה לשימוש. המערכת ידידותית למשתמש וניתנת להתאמה למשתמש המנוסה. היישומים הבסיסיים מגיעים על גבי תקליטור בודד, וכמצופה הם מועטים, אך אני מעדיפה לבנות הפצה משלי מלנסות להסיר את מה שאינני צריכה. הביצועים הם מהטובים ביותר שראיתי בהפצות עד כה. רוב התלונות שלי חסרות חשיבות, וזובונטו היא טובה כמו כל הפצות הלינוקס בהן השתמשתי עד כה. מומלצת ביותר".
היסטוריה > זובונטו 7.04

זובונטו גרסה 7.04 יצאה ב-19 באפריל 2007, תחת שם הקוד צביה פעלתנית (Feisty Fawn). נתמכה עד ל-19 באוקטובר 2008.
היסטוריה > זובונטו 7.10

זובונטו גרסה 7.10 יצאה ב-18 באוקטובר 2007, תחת שם הקוד גיבון אמיץ (Gutsy Gibbon). נתמכה עד ל-18 באפריל 2009.
השינויים העיקריים בגרסה זו הוא השימוש ב-Xfce גרסה 4.4.1, תרגומים מעודכנים לשפות שונות וערכת נושא חדשה, MurrinaStormCloud, על ידי שימוש ב-Murrine Engine.
כמו כן נכללה גרסה 2.2.0 של תוכנת המסרים המיידיים Pidgin ‏ (Gaim, אשר שינתה את שמה ל Pidgin) ו GIMP 2.4. נוספה גם אפשרות להתקין, להוסיף או להסיר תוספים דרך מנהל החבילות.
מפתחי המיזם טענו כי זובונטו יכולה לפעול על 64MB RAM בלבד, אך "מומלץ מאוד" להפעילה עם לפחות 128MB RAM.
מעט לפני יציאתה, זובונטו 7.10 הותקנה על מחשב פנטיום 2 300 Celeron עם 256MB RAM בעל מעבד גרפי NVIDIA ‎ GeForce 4 64MM. ‏ Review Linux ציין כי "המערכת הייתה מהירה מאוד".
Review Linux הוסיף "ההבדל העיקרי בין זובונטו לאובונטו הוא העובדה שזובונטו היא מעט קלה יותר, בעלת דרישות מערכת נמוכות יותר ומשתמשת בשולחן העבודה Xfce. זובונטו היא ההפצה המושלמת המחשב הישן והפשוט שלך".
היסטוריה > זובונטו 8.04 LTS

זובונטו גרסה 8.04, גרסה עם תמיכה לטווח ארוך (Long Term Support - LTS), יצאה ב-24 באפריל 2008 תחת שם הקוד אנפה קשוחה (Hardy Heron). נתמכה עד לאפריל 2011.
גרסה זו השתמשה ב-Xfce 4.4.2, ב-‏ Xorg.conf 7.3 ובליבת לינוקס 2.6.24. לראשונה נעשה שימוש ב-PolicyKit עבור הרשאות וב-PulseAudio כמנהל הדפסות חדש. נוסף לזה הוצגה לראשונה Wubi, תוכנית התקנה המאפשרת להתקין את זובונטו בתוך חלונות, ללא צורך במחיצות.
כמו כן גרסה זו של זובונטו עושה שימוש בפיירפוקס 3 בטא 5, בצורב ה-CD/DVD‏ Brasero, בביטורנט, בעורך הטקסט Mousepad, במעבד התמלילים AbiWord ובמציג התמונות Ristretto.
דרישות מערכת

בשל העובדה שהפצה זו משתמשת ב-Xfce, היא נחשבת לקלה יחסית. על פי אתר ההפצה, דרישות המערכת הן:
לפחות 512 MB של זיכרון RAM (מומלץ 1 GB).
לפחות 7.5 GB של מקום פנוי בדיסק הקשיח (מומלץ 20 GB).
מעבד התומך בPAE.
ראו גם

קובונטו - הפצת אובונטו עם שולחן עבודה KDE מובנה.
הערות שוליים

↑  wiki.ubuntu.com/Xubuntu/StrategyDocument, מסמך אסטרטגיית זובונטו.
↑  DistroWatch, גיליון שבועי מספר 449, 26 במרץ 2012.
↑  הערות הוצאה זובונטו גרסה 6.06.
↑  "פגוש את החבר החדש של משפחת אובונטו: הצגת זובונטו".
↑  Xubuntu Gets Edgy.
↑  הודעת הוצאה זובונטו 7.10, באתר DistroWatch.
↑  10 Best Lightweight Linux Distributions For Older Computers, מתוך אתר linuxconfig.org
↑  דרישות המערכת, מתוך אתר ההפצה
זובונטו 6.06, הגרסה הרשמית הראשונה
זובונטו 6.10, טריטון עצבני (Edgy Eft)
זובונטו 7.04, צביה פעלתנית (Feisty Fawn)
זובונטו 7.10, גיבון אמיץ (Gutsy Gibbon)
הגבוהים והאדירים

| --- | --- |
כרזת הסרט
כרזת הסרט
 מבוסס על:  הרומן "הגבוהים והאדירים" של ארנסט גאן
 בימוי:  ויליאם ולמן
 הופק בידי:  ג'ון ויין, רוברט פלוס
 תסריט:  ולטר ניומן, בילי ויילדר, לסר סמואלס
 עריכה:  ראלף דוסון
 שחקנים ראשיים:  ג'ון ויין ג'ן סטרלינג רוברט סטאק
 מוזיקה:  דימיטרי טיומקין
 צילום:  ארצ'י סטאוט
 מדינה:  ארצות הברית ארצות הברית
 חברת הפקה:  Batjac Productions 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  3 ביולי 1954
 משך הקרנה:  147 דקות
 שפת הסרט:  אנגלית
 סוגה:  סרט אסונות, סרט פעולה, סרט דרמה, סרט מלחמה 
 מקום התרחשות:  סן פרנסיסקו 
 תקציב:  1,470,000 דולר
 הכנסות:  3,500,000 דולר
 הכנסות באתר מוג'ו:   highandthemighty
 פרסים:  פרס אוסקר לפסקול דרמטי או קומדי מקורי הטוב ביותר (דימיטרי טיומקין) 
 דף הסרט ב־IMDb
 
הגבוהים והאדירים (באנגלית: The High and the Mighty) הוא סרט אסונות אמריקאי משנת 1954 בבימויו של ויליאם ולמן עם ג'ון ויין בתפקיד הראשי.
התסריט מבוסס על רומן בשם זה מאת ארנסט גאן (אנ') שנת 1953.
המוזיקה נכתבה על ידי דימיטרי טיומקין, שיר הנושא זכה להצלחה עצומה ולביצועים רבים. נכתבו לו מילים והשיר היה שבועות רבים בראש מצעד הפזמונים. בסרט שורק אותו ג'ון ויין לאורך העלילה ולכן הוא כונה גם "שיר השריקה".
פרסים

דימטרי טיומקין זכה בפרס אוסקר לפסקול המקורי הטוב ביותר והיה מועמד לפרס אוסקר לשיר המקורי הטוב ביותר.
ג'ן סטרלינג וקלייר טרבור היו מועמדות לפרס אוסקר לשחקנית המשנה הטובה ביותר. סטרלינג זכתה בפרס גלובוס הזהב לשחקנית המשנה הטובה ביותר - סרט קולנוע.
ויליאם ולמן היה מועמד לפרס אוסקר לבמאי הטוב ביותר.
רלף דוסון היה מועמד לפרס אוסקר לעריכה הטובה ביותר.